Aizkuja
Aizkuja ir ciems Madonas novada Sarkaņu pagastā. Izvietojies pagasta ziemeļaustrumos Kujas upes kreisajā krastā 6 km no pagasta centra Biksēres, 17 km no novada centra Madonas un 171 km no Rīgas. Apdzīvotā vieta izveidojusies ap bijušās Aizkujas muižas (Aiskuje) centru. Uz austrumiem no ciema atrodas Zosu purvs, bet uz ziemeļiem Skuķu purvs. Tuvākā dzelzceļa stacija ir Cesvaine (5 km). Padomju laikā bija kolhoza "Sarkanais stars" brigādes centrs ar krejotavu.